**ТЕХНИЧЕСКА СПЕЦИФИКАЦИЯ**

за обществена поръчка с предмет: Провеждане на специализирани (тематични) обучения на служители на ИА ГИТ ( служители с инспекторски правомощия, юрисконсулти, икономисти) в присъствена форма на територията на Република България

 Изпълнителят следва да осигури цялостната организация на обученията по теми посочени от Възложителя, вкл. осигуряване на приемащи хотели, лектори с подходяща квалификация съгласно изискванията на Възложителя, на зала за провеждане на обученията обезпечена с необходимата техника/оборудване за презентации и озвучаване, храна на участниците, настаняване/нощуване на участниците и др., съгласно посочените по-долу изисквания и да се съобрази с формата и вида на отчетните документи:

**1. Провеждане на четиридневно специализирано обучение на 300 (триста) служители на ИА ГИТ (с инспекторски правомощия, юрисконсулти, икономисти) в гр. София или София Област (3 групи), в гр. Варна или Област Варна (3 групи), в гр. Пловдив или Област Пловдив (3 групи), в гр. Бургас или Област Бургас (3 групи) и в град Велико Търново или област Велико Търново (3 групи):**

**1.1.** Брой участници: 300 участници, разделени на 15 групи с максимален състав 23 човека на група;

**1.2.** Период на провеждане: всички обучения предмет на настоящата обществена поръчка следва да се проведат не по-късно от 6 месеца, считано от датата на сключване на договор за изпълнение.

**1.3**. Продължителност на обученията: по 4 дни за всяка група;

**1.4**. Място на провеждане:

 **1.4.1.** гр. София или на територията на София Област (3 групи с максимален състав от по 23 човека);

 **1.4.2.** гр. Варна или на територията на Област Варна (3 групи с максимален състав от по 23 човека);

 **1.4.3.** гр. Велико Търново или на територията на Област Велико Търново (3 групи с максимален състав от по 23 човека)

 **1.4.4.** гр. Бургас или на територията на Област Бургас (3 групи с максимален състав от по 23 човека).

 **1.4.5.** гр. Пловдив или на територията на Област Пловдив (3 групи с максимален състав от по 23 човека).

**1.5**. Настаняване на 300 участници, разделени на 15 групи (съгласно т.1.4.) с максимален състав 23 човека на група – осигуряване на 3 нощувки с включена закуска за всеки участник. Участниците следва да бъдат настанени в минимум три звезден хотел или в хотел с по висока категория. Всеки участник трябва да е настанен в самостоятелна стая. Не се предвижда настаняване на участници, който живеят в населеното място, където ще се провежда съответното обучение.

**1.6.** Осигуряване на лектори с подходяща квалификация съгласно изискванията посочени в **т. 1.12.**

С цел улесняване на настаняването, изпълнителят предварително предоставя списък на участниците от всяка група на рецепцията на хотела.

**1.7.** Осигуряване на храна на участниците:

 - Кафе-паузи (включващи кафе, чай, сметана, минерална вода, дребни сладки и соленки) - 6 бр. за всяка група;

- Обяд - 4 бр. за общо 300 участника, разделени на 15 групи с максимален състав 20 човека;

- Вечеря – 3 бр. за общо 300 участника, разделени на 15 групи с максимален състав 20 човека;

Обедите и вечерите могат да бъдат сервирани на блок маса или персонално в ресторанта на хотела, в който са настанени участниците и лекторите.

Обедите следва да включват минимум – салата, супа, основно ястие, десерт, плодове, безалкохолни напитки, минерална вода ако са сервирани на блок маса или минимум 3-степенно меню и безалкохолна напитка, ако са сервирани персонално.

Вечерите следва да включват минимум – салата, основно ястие, десерт, плодове, безалкохолни напитки, минерална вода ако са сервирани на блок маса или минимум 3-степенно меню и безалкохолна напитка, ако са сервирани персонално.

Преди всяко едно обучение изпълнителят предоставя на възложителя три варианта на меню за всички от предвидените обеди и вечери, като един от тях е задължително вегетариански. Възложителят или упълномощено от него лице в срок от 2 дни преди провеждането на обучението избира вариантите на меню за отделните обеди и вечери.

**1.8.** Ежедневно зареждане на залата, в която се провежда всяко едно обучение, с по 1 бутилка от 0.500мл. минерална вода за участниците;

**1.9.** Изпълнителят организира възстановяването на разходите за транспорт за участниците, които не са от населеното място в което се провежда обучението на база представени от тях разходно-оправдателни документи, съгласно действащата нормативна уредба/ за автобус, влак или МПС от населеното място на участника до мястото на обучение и обратно/ при тяхната регистрация в деня на събитието.

**1.10.** Осигуряване на безплатен паркинг на участниците, пътуващи с МПС.

**1.12.** Възможност за провеждане на поне две обучения едновременно.

**1.12.** Обученията следва да се проведат на следните теми, по места и групи както следва:

**ТЕМИ:**

**1-ва тема СТРОИТЕЛСТВО:**

* 1. Участници в строителството. Задължения на участниците в строителството. Координатор по безопасност и здраве.
	2. План по безопасност и здраве. Оценка на риска.
	3. Осигуряване на безопасност при извършване на строително монтажни работи.
	4. Осигуряване на безопасност при разрушаване на сгради и съоръжения.
	5. Инфраструктурно строителство и ремонт на пътища и съоръжения.
	6. Строителна механизация. Устройство, поддържане, безопасна експлоатация, технически надзор и ремонт. Правоспособност на операторите.
* Самоходно оборудване / бетонпомпи, челни товарачи, валяци, автогудронатори и машини при асфалтополагане, машини използвани при разрушаване и други /;
* Земекопна техника.
	1. Съоръжения за повдигане и позициониране на хора, товари, на хора и товари:
* Кранове;
* Мачтови подемници;
* Товаро-пътнически асансьори;
* Автовишки;
* Люлки и платформи.

 1.8. Приложими нормативни актове.

**2-та тема ФАКТОРИ НА РАБОТНАТА СРЕДА:**

* 1. Общ обзор.
	2. Йонизиращи лъчения.
	3. Нейонизиращи лъчения.
	4. Електрически и магнитни полета.
	5. Статично електричество и електростатични полета.
	6. Изкуствени оптични лъчения. Лазери.
	7. Осветление и осветеност.
	8. Шум и вибрации.
	9. Микроклимат и работа на открито.
	10. Приложими нормативни актове.

**3-та тема РАСТЕНИЕВЪДСТВО И ЖИВОТНОВЪДСТВО:**

* 1. **Растениевъдство:**

3.1.1. Земеделска техника. Устройство, поддържане, безопасна експлоатация и ремонт. Правоспособност на операторите.

* + 1. Препарати за растителна защита. Мерки за безопасност.
		2. Приложими нормативни актове.
	1. **Животновъдство:**

3.2.1. Опасности и мерки срещу тях, при отглеждане на дребен добитък и птици.

* + 1. Опасности и мерки срещу тях, при отглеждане на едър добитък.
		2. Машини, инсталации и механизация в животновъдството.
		3. Биологични агенти и болести пренасяни от животните.
		4. Приложими нормативни актове.

**4-та тема: МАШИНОСТРОЕНЕ И ВЪТРЕШНО ЗАВОДСКИ ТРАНСПОРТ:**

* 1. **Обработка на метали:**
* Технологични процеси и оборудване.
* Машини – автомати и роботизирани системи.
* Заваряване.
* Вътрешно заводски транспорт и складиране на материали.
* Колесни транспортни средства. Кари.
* Гумено-транспортни ленти и средства за непрекъснат транспорт.
* Складово стопанство. Обработка на различни видове товари. Стефиране. Стилажи.
* Приложими нормативни актове.

**5-та тема: ДЪРВОДОБИВ И МЕХАНИЧНА ОБРАБОТКА НА ДЪРВЕСИНАТА:**

* 1. Технология за добив на дървесина. Правила за безопасна работа.
	2. Работно оборудване.
	3. Складиране и транспорт на дървесина.
	4. Процеси и машини за механична обработка на дървесината
	5. Приложими нормативни актове.

**6-та тема: ЕЛЕКТРИЧЕСКИ УРЕДБИ И СЪОРЪЖЕНИЯ, И РАБОТА В ОГРАНИЧЕНИ ПРОСТРАНСТВА:**

6.1. Електрически уредби и съоръжения:

* Техническа експлоатация и оперативно обслужване.
* Видове работи по електрически уредби и съоръжения.
	1. Обучение и изпит на персонала за придобиване на квалификационна група по електро безопасност.
	2. Работа в ограничени пространства.
	3. Работа в потенциално експлозивна атмосфера:
* Взривозащитено електрическо оборудване.
* Маркировка на взривозащитените съоръжения.
	1. Приложими нормативни актове.

**7-МА ТЕМА: БЕЗОПАСНОСТ И ЗДРАВЕ ПРИ РАБОТА, ОСНОВНИ ИЗИСКВАНИЯ, КОНТРОЛ ПО СПАЗВАНЕ НА ТРУДОВОТО ЗАКОНОДАТЕЛСТВО:**

 7.1. Основни изисквания за осигуряване здравословни и безопасни условия на труд.

 7.2. Оценка на риска.

7.3. Инструктаж и обучение.

 7.4. Механична опасност и мерки срещу нея.

 7.5. Фактори на работната среда и измерването им.

 7.6. Електробезопасност.

 7.7.Обслужване на трудова медицина и здравно наблюдение.

 7.8. Злополуки, регистриране, разследване и отчитане.

**8-ма тема: ТРУДОВА МИГРАЦИЯ И МОБИЛНОСТ:**

* 1. Трудова миграция – достъп до пазара на труда на чужденци, граждани на трета държава, в Р България.
	2. Трудова мобилност – командироване на работници от и в ЕС.
	3. Приложими нормативни актове.

**9-та тема: Прилагане и контрол на Законът за държавния служител:**

9.1. Начини за възникване на служебно правоотношение, изменение на служебното правоотношение.

9.2. Статут на държавния служител – права и задължения, работно време, почивки и отпуски, заплата и ред за оценяване на изпълнението на държавните служители.

9.3. Обем на административния и съдебния контрол. Съдебна практика. Обхват на специализираният контрол, делегиран на ИА ГИТ с чл. 127, ал.2 от ЗДСл.

9.4. Граници на цялостният контрол по изпълнение на ЗДСл. – какво се разбира под „цялостен контрол“.

9.5. Общ преглед на промените в служебните правоотношения от от 22 Юли 2016г., обн. В ДВ бр.57. Преглед на промените, които ще влезнат в сила от 01.01.2018 г.

 **10-та тема: Работно време:**

10.1. Видове, отчитане и заплащане: системи на заплащане.

10.2. Сумирано изчисляване на работното време – особености.

10.3. Работа на смени при подневно и сумирано изчисляване на работното време: правна уредба, ограничения в максималната продължителност на работната смяна.

10.4. Особени правила при полагане на нощен труд.

10.5. Ползване на ПГО при СИРВ.

10.6. Промяна на графика при ползване на отпуск за временна неработоспособност при СИРВ.

10.7. Преизчисляване на нощните часове в дневни и допълнително заплащане на нощния труд при СИРВ.

10.8. Представяне на съдебна практика на съдебни инстанции по спорове в областта на СИРВ.

**11-та тема:** **Законови изисквания на дейността по установяване на административни нарушения и налагането на административни наказания:**

11.1. Законови изисквания на дейността по установяване на административни нарушения и налагането на административни наказания, срокове в административното и административнонаказателното производство.

11.2. Ред, особености и срокове за прилагане на ПАМ и налагане на административни наказания. Границите на административния и на съдебния контрол по приложените ПАМ и наложените административни наказания – целесъобразност и законосъобразност.

11.3. Спиране и прекратяване на административното и административнонаказателното производство. Нарушения и пропуски на актосъставителя и на административнонаказващия орган, водещи до отмяна на наложените административни наказания.

11.4. Тенденции в съдебна практика във връзка с оспорване на приложени ПАМ и наложените административни наказания.

**Място на провеждане по теми и групи:**

1. В град София или на територията на София Област - три обучения на общо 3 групи с максимален състав от по 20 човека на група по следните теми:

 - 1 група по теми №9 и №10;

 - 1 група по теми №1 и №11;

 - 1 група по теми №8 и №11.

2. В град Пловдив или на територията на Област Пловдив - три обучения на общо 3 групи с максимален състав от по 20 човека на група по следните теми:

 - 1 група по теми №5 и №11;

 - 1 група по теми №2 и №11;

 - 1 група по теми №3 и №11.

3. В град Бургас или на територията на Област Бургас – три обучения на общо 3 групи с максимален състав от по 20 човека на група по следните теми:

 - 1 група по теми №6 и №11;

 - 1 група по теми №4 и №11;

 - 1 група по теми №7 и №11.

4. В град Велико Търново или на територията на Област Велико Търново – три обучения на общо 3 групи с максимален състав от по 20 човека на група по следните теми:

 - 1 група по теми №1 и №11;

 - 1 група по теми №6 и №11;

 - 1 група по теми №4 и №11.

5. В град Варна или на територията на Област Варна – три обучения на общо 3 групи с максимален състав от по 20 човека на група по следните теми:

 - 1 група по теми №9 и №10;

 - 1 група по теми №2 и №11;

 - 1 група по теми №8 и №11.

**1.12.** Осигуряване на най-малко следните лектори по съответните теми както следва:

 - по тема № 1 – един лектор с висше образование – специалност „строителство или архитектура“, най-малко 5 години стаж в областта на строителството, и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на здраве и безопасност при работа в строителството.;

 - по тема № 2 – един лектор с Висше образование. Минимум 5 години стаж по дейности свързани с фактори на работната среда, от които поне 1 година свързана с измерване на един или повече фактори на работната среда. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на здраве и безопасност при работа свързани с фактори на работната среда и тяхното влияние върху работещите, и мерки за минимизиране на риска.

 - по тема № 3 – един лектор с Висше образование, минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на ЗБУТ в растениевъдството. И един лектор Висше образование. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни с поне 3 от обученията или 20 учебни часа в областта на ЗБУТ в животновъдството.

 - по тема № 4 – един лектор с Висше образование – техническа специалност. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на машиностроенето и/или вътрешно заводски транспорт.

 - по тема № 5 – един лектор с Висше образование в областта на горското стопанство или горска промишленост, или еквивалентна такава. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на дърводобив и/или механична обработка на дървесината.

 - по тема № 6 – един лектор с образование – висше с електротехническа специалност или еквивалентна такава. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на безопасност и здраве при работа в електрически уредби и електрически мрежи.

 - по тема № 7 – един лектор с Висше образование. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни в областта на ЗБУТ и оценка на риска.

 - по тема № 8 – един лектор с висше юридическо образование, най-малко 5 години стаж, от които най-малко 3 години в областта на трудовото право, и специфичен професионален опит да е бил лектор на най-малко 10 обучения или 40 лекционни часа пред аудитория от възрастни в областта на трудовото право.

 - по тема № 9 – един лектор, с опит като преподавател в надграждащи обучения за работещи специалисти и/или контролни органи в областта на прилагането и контрола на служебните правоотношения, притежаващ Висше юридическо образование. Със специфичен опит в обучение и преподаване на възрастни чрез презентации и дискусии по практически казуси.

 - по тема № 10 – един лектор, с опит, не по-малко от 5 години, в надграждащи обучения за работещи специалисти и/или контролни органи натоварени с прилагането и контрола на нормите, регламентиращи работното време, почивките и отпуските, притежаващ висше юридическо и/или икономическо образование, магистър. Със специфичен опит в провеждането на обучения на възрастни, чрез презентация и дискусии по практически казуси.

 - по тема № 11 – двама лектори: с опит, не по-малко от 5 години, в надграждащи обучения за работещи специалисти - контролни органи, прилагащи принудителни административни мерки и изпълняващи функции на актосъставители и административнонаказващи органи, с висше юридическо образование, магистър. Със специфичен опит в провеждането на обучения за възрастни, чрез презентация и дискусии по практически казуси.

Всеки един участник следва да предложи в техническото си предложение срок за организиране на всяко едно обучение след подаване на искане от страна на Възложителя, който срок не може да бъде по-дълъг от 15 календарни дни.

**2. Изисквания на възложителя относно техническото обезпечаване на обученията**

За изпълнение на настоящата поръчка изпълнителят следва да осигури, както следва:

 **2.1.** Зали за провеждане на всяко едно от обученията, които да отговарят на следните изисквания:

* + - * Да се намира в хотела, в който са настанени участниците и лекторите;
			* Капацитета на залите да е минимум 25 места, с възможност за театрално или П – образно подреждане на работните места;
* наличие на изправна климатична инсталация;
* осигуряване на 2 помощни маси вътре във всяка зала: 1 – за разполагане на техниката, позволяваща лесен достъп до електрозахранване; 1 – вътре в залата за зареждане на количество вода (по 1 бутилка от 0.500мл. минерална вода за участниците /ден);

 **2.2.** Оборудване, необходимо за извършване на обученията:

* 1 бр. екран с размери минимум 2 х 3 метра;
* 1 бр. мултимедиен проектор;
* 1 бр. лаптоп, свързан с мултимедиен проектор;
* 1 бр. Флип чарт с маркери;
* Озвучителна уредба, дискусионни микрофони;
* Техническа поддръжка;

 **3. Изисквания на възложителя, относно регистрацията, отчетността и осигуряването на публичност и информираност за обученията. Участниците в процедурата следва да осигурят:**

 **3.1.** Регистрация на участниците - Преди провеждане на всяко обучение Възложителят ще предостави списък с участниците във всяко обучение по групи и на тази база Изпълнителят следа да състави окончателен списък с участниците. Изпълнителят извършва регистрацията на участниците в деня на започване на обучението.

**3.2.** Отпечатване и окомплектоване на анкетни карти на присъстващите за измерване на удовлетвореността им от обучението, събиране и анализ на получените резултати;

**3.3.** Документиране на проведените обучения/снимков материал,аудио/дигитални записи и др./

**3.4.** Изготвяне на доклад за всяко извършено обучение, съдържащ анализ на информацията, получена от събраните анкетни карти, пълно описание на дейностите, извършени от страна на изпълнителя, включително предоставяне на материали, свързани с документирането на събитието, финансов отчет, в срок до 15 /петнадесет/ дни от приключване на всяко отделно обучение.

**3.5.** Възложителят заплаща на изпълнителя действително изпълнените и приети услуги по единични цени за съответната дейност, посочени в ценовата оферта/както и средствата за възстановяване на транспортните разходи на участниците в даденото обучение, но не повече от предвидената крайна цена посочена в обявлението за обществената поръчка.

**3.6.** Размерът на пътните разходи за всеки участник се определя и изплаща съгласно Наредбата за командировките в страната.

**3.7.** Във връзка с осигуряването на хотелско настаняване и храна възложителят заплаща само разходите за реално присъствалите на съответното обучение участници, спрямо единичните цени, предложени от избрания изпълнител, посочени в ценовата оферта, но не повече от предложената обща цена за съответната услуга. За участниците, които живеят в съответния град, където се провежда обучението не се предвиждат нощувки.

**3.8.** Изпълнителят следва да осигури провеждане на обучението от лектори, с подходяща квалификация съгласно обявлението за обществената поръчка.

**3.9.** Осигуряване на мерки за публичност на обученията - поставяне на банер и/ или плакат, и осигуряване на указателни табели за улесняване достъпа на участниците в обучението до съответната зала.

 **3.10.** Осигуряване на обучителни материали за участниците на хартиен носител, като броят на комплектите с обучителни материали следва да е съобразен с участващите в обучението лица и обучителните материали следва да се предоставят срещу подпис на участниците не по-късно от първия ден на съответното обучение.

**4. Структура за управление на проекта и комуникация между страните**

**4.1.** Изпълнителят следва да осигури за своя сметка общата координация на изпълнение на дейностите по договора. Участникът следва да разполага с достатъчен брой експерти с подходяща квалификация и опит за успешното изпълнение на задачата. Разходите, свързани с пътуването, престоя и настаняването на членове на екипа на изпълнителя, ангажирани с дейности по изпълнението на поръчката на място, са изцяло за сметка на избрания участник.